દરેક યાદો, વાતો અને વિચારોમાં જેમ આપણે મિત્રોને યાદ કરીએ છીએ તેમ શત્રુઓને પણ ભૂલતા નથી. કારણ કે, ક્યારેક તો તેઓ પણ આપણા મિત્રો રહી ચૂક્યા હોય છે. એટલે કે આ કટુ સંજોગ પહેલાનો સારો સમય આપણે સાથે વિતાવેલ હોય છે. હા, જેમ મિત્રોની દરેક શીખ, સમજણ આપણે ધ્યાનમાં લેતા હોઈએ છીએ, તેમ શત્રુઓની શીખ, સમજણને આપણે વધુ મહત્વ આપતા હોઈએ છીએ, અને એટલે જ આપણે અમુક કઠીન સમય અને સંજોગને સફળતાપૂર્વક પસાર કરી નાખતા હોઈએ છીએ. જેમ મિત્રોનો સાથ કઠીન સમયમાં જરૂરી હોય છે તેમ શત્રુના શબ્દો અને વ્યવહાર થકી વધવાની ધગસ, કઈ કરી છુટવાની તીવ્ર ઈચ્છા અને તમામ પ્રયત્નો કરી છૂટવાનો આપણે પ્રયાસ કરી નાખીએ છીએ. એટલે બની શકે કે મિત્રોના વેણ કરતા શત્રુના ક્હેણ આપણને વધુ અસર કરી જાય આખરે સત્ય અને સફળતાની વધુ નજીક લઈ જાય.